Foto’s: Haelstorms tref MpumalangaHaelkorrels in Middelburg (Foto: Twitter) Haelkorrels, sommige so groot soos gholfballe, het Vrydagmiddag in dele van Mpumalanga neergesak. Dorpe soos Middelburg, eMalahleni (Witbank), Kromdraai en Clewer het kort na middagete onder twee haelstorms deurgeloop. Luidens inligting op Storm Report SA het haelkorrels tot so groot as 4 cm in deursnee in sommige plekke geval. Talle foto’s van die groot haelkorrels word sedertdien op sosialemedia versprei. “Baie skade is aan plante en bome aangerig. Dit het geklink soos ’n trein wat reguit op ons afpyl. Dit was ongelooflik,” het ’n sosialmediagebruiker op Twitter geskryf. “Nou om alles op te ruim. Ten minste gee dit my iets om te doen [tydens die algehele landwye afsondering],” het die sosialemediagebruiker gespot. From Helen GreeffWitbank eMalahleni North, hailstorm. Posted by Storm Report SA on Friday, March 27, 2020